บริหารดวงตา ผ่อนคลายสายตา
กล้ามเนื้อที่ล้อมรอบดวงตาของคุณนั้นสามารถเสริมความแข็งแรงได้เหมือนกับกล้ามเนื้อส่วนอื่นๆ ในร่างกาย เริ่มต้นด้วยการค่อยๆ หลับตาลง ให้เปลือกตาปิดประมาณครึ่งหนึ่งของดวงตา คุณจะรู้สึกได้ว่าเปลือกตาชั้นบนของคุณนั้นสั่นอยู่ พยายามทำให้เปลือกตาหยุดสั่นให้ได้   เคล็ดลับ: คุณจะหยุดการสั่นของเปลือกตาได้ง่ายขึ้นถ้าคุณจ้องไปที่วัตถุที่อยู่ไกลๆ หลังจากที่ทำค้างไว้ 10–15 วินาที ให้หลับตาอย่างช้าๆ หายใจเข้าลึกๆ ประมาณ 2-3 ครั้งเพื่อเพิ่มระดับออกซิเจนในเลือด ในตอนที่หายใจเข้า ให้คิดว่ามีอากาศบริสุทธิ์ไหลผ่านทางจมูกและดวงตา จากนั้นหายใจออก ให้ทำแบบนี้ติดต่อกันเป็นเวลา 2 นาที ทำได้โดยการเพ่งสายตาไปยังวัตถุที่อยู่ไกลออกไป แล้วทำการบริหารสายตาโดยการเพ่งสายตาในระยะไกลและใกล้ซึ่งจะช่วยบรรเทาอาการตาล้าได้ การบริหารด้วยการเพ่งสายตานั้นมีอยู่สองรูปแบบด้วยกัน ดังนี้   1) ถือปากกาบนแขน แล้วจ้องไปที่ปลายปากกา จากนั้นดึงปากกาให้เข้ามาให้ใกล้จมูกของคุณช้าๆ ด้วยความเร็วคงที่ ให้ทำแบบนี้ซ้ำๆ จำนวน 5–10 รอบ   2) จ้องไปยังปลายจมูกของคุณ จากนั้นให้เปลี่ยนไปมองวัตถุที่อยู่ไกลออกไปประมาณ 1 ช่วงแขนหรือประมาณ 20 ฟุต จากนั้นให้เปลี่ยนกลับมามองที่ปลายจมูกอีกครั้ง ทำแบบนี้ซ้ำๆ ประมาณ 10 ครั้ง มีความคิดสร้างสรรค์และท้าทายตัวเอง โดยเลือกวัตถุที่มีระยะห่างต่างกันไปเพื่อใช้ในการเพ่งสายตา การเหยียดตาบริเวณดังกล่าวจะช่วยเสริมความแข็งแรงให้กับกล้ามเนื้อดวงตาโดยเฉพาะ สามารถทำได้โดยการกลอกลูกตาจากด้านหนึ่งไปอีกด้านหนึ่ง ยกตัวอย่างเช่น เมื่อคุณมองทางขวา คุณกำลังใช้กล้ามเนื้อยึดดวงตาด้านข้างของดวงตาด้านขวา และกล้ามเนื้อยึดดวงตาตรงกลางของดวงตาด้านซ้าย เมื่อคุณกลอกตาไปทางซ้าย คุณกำลังใช้กล้ามเนื้อยึดดวงตาด้านข้างของดวงตาด้านซ้าย และกล้ามเนื้อยึดดวงตาตรงกลางของดวงตาด้านขวา   นั่งในท่าที่สบายและตัวตรง จากนั้นใช้ดวงตากลอกไปยังด้านซ้ายสุด (โดยไม่หันหัว) มองค้างไว้เพื่อยืดกลามเนื้อดวงตาแล้วนับ 1–5 จากนั้นให้กระพริบตาแล้วกลับมามองตรงทันที จากนั้นกลอกตาไปยังด้านขวาสุดค้างไว้แล้วนับ 1–5 ให้ทำแบบนี้ 3 รอบ อย่าลืมกระพริบตาทุกครั้งที่กลอกตาค้างไว้ จากนั้น ให้บริหารท่านี้ซ้ำอีกครั้งแต่เปลี่ยนจากมองซ้ายขวาเป็นมองบนล่าง อย่าลืมกระพริบตาด้วยทุกครั้ง ต่อจากการบริหารก่อนหน้า การยืดกล้ามเนื้อแบบทแยงนั้นจะต้องมองที่ตำแหน่งเฉพาะเป็นเวลาสักพักหนึ่ง ซึ่งจะมีกล้ามเนื้อทำงานเพิ่มเติมจากครั้งก่อน ยกตัวอย่างเช่น เมื่อคุณกำลังมองไปทางซ้าย คุณกำลังใช้กล้ามเนื้อซุพีเรียร์ ออบลีก (Superior oblique muscle) ของดวงตาด้านซ้ายและกล้ามเนื้ออินฟีเรียร์ ออบลีก (Inferior oblique) ของดวงตาด้านขวา  นั่งในท่าที่สบายแต่ตัวตรง มองไปด้านบนแล้วมองไปทางขวาประมาณ 5 วินาที จากนั้นกลับมามองตรงกลาง มองไปด้านบนแล้วมองไปทางซ้ายประมาณ 5 วินาที จากนั้นกลับมามองตรงกลาง มองไปด้านล่างแล้วมองไปทางซ้ายประมาณ 5 วินาที จากนั้นกลับมามองตรงกลาง และมองไปด้านล่างแล้วมองไปทางขวาประมาณ 5 วินาที จากนั้นกลับมามองตรงกลาง ให้ทำตามนี้ 3 รอบ ให้คิดภาพสัญลักษณ์อนันต์หรือเลข 8 ตะแคงอยู่ตรงหน้าคุณ จากนั้นให้ใช้แค่ดวงตากลอกตามสัญลักษณ์ช้าๆ ประมาณ 10 รอบโดยที่ไม่ขยับหัว กระพริบตาทุกครั้งในแต่ละรอบ วิธีที่ช่วยได้มากอีกวิธีหนึ่งคือการจินตนาการว่าคุณกำลังมองเข็มเลข 12 บนนาฬิกา จากนั้น ให้กวาดตาตามตัวเลขรอบๆ นาฬิกาด้วยดวงตาของคุณ จากนั้นให้ทำซ้ำโดยการกวาดตาสวนทางกับทางเดิมที่ทำก่อนหน้า การนวดเป็นวิธีทั่วไปที่ใช้คลายความตึงเครียด เพราะว่าการนวดจะไปกระตุ้นให้เลือดไหลไปยังจุดหมายได้เร็วขึ้น เริ่มต้นด้วยการนวดบริเวณเปลือกตาชั้นบนประมาณ 10 วินาที จากนั้นก็ทำแบบเดียวกันกับเปลือกตาชั้นล่าง   นวดโดยใช้สามนิ้วแรกของมือของคุณกดเบาๆ . นวดให้นุ่มนวลและเป็นวงกลม การกดเบาๆ บริเวณต่อมน้ำตานั้นช่วยกระตุ้นการผลิตน้ำตาและเพิ่มความชุ่มชื้นบนดวงตาได้ ซึ่งจะช่วยให้รู้สึกสบายตาและทำให้ตารู้สึกล้าน้อยลง เมื่อคุณนวดบริเวณเปลือกตาล่างนั้น ให้นวดบริเวณกระดูกแอ่งถุงน้ำตา (Lacrimal bone) ซึ่งจะอยู่ใกล้ๆ กับดวงตาชั้นใน การกระพริบตาจะช่วยให้สายตาได้พักและทำให้ดวงตาผ่อนคลาย อย่างไรก็ตาม คนส่วนใหญ่มักจะละเลยการกระพริบตาเพราะว่ากิจกรรมโดยธรรมชาตินั้นทำให้เราลืมกระพริบตา การกระพริบตาบ่อยๆ จะช่วยคลายความเครียดบนดวงตาได้   การกระพริบตาจะช่วยหล่อน้ำในตาและทำให้ดวงตาชุ่มชื้น ไม่เพียงแค่ช่วยขับสารพิษออกทางน้ำตา แต่ยังช่วยให้น้ำตาหล่ออยู่บนดวงตาอยู่ตลอดเวลาอีกด้วย  ดังนั้นการกระพริบตาจึงช่วยให้ดวงตาชุ่มชื้นได้   พยายามกระพริบตาทุกๆ 4 วินาทีเพื่อให้ดวงตาชุ่มชื้นอยู่เสมอ การพักสายตาระหว่างที่ใช้สายตาอย่างหนัก เช่น ทำงานบนหน้าจอคอมพิวเตอร์นั้น จะช่วยคลายความครียดบนดวงตาได้   ใช้สัดส่วน 20-20-20 กล่าวคือ ทุกๆ 20 นาทีให้ละสายตาจากคอมพิวเตอร์แล้วมองวัตถุที่ห่างออกไป 20 ฟุตเป็นเวลา 20 วินาที ถ้าคุณจำเวลาที่จะพักสายตาไม่ได้ ให้ตั้งเวลาไว้เตือนให้ตัวเองพักสายตา คุณยังสามารถลองใช้วิธีลืมตาให้สุดและหลับตาเป็นช่วงๆ จากการศึกษาพบว่าการทำแบบนี้จะช่วยลดความเครียด ความล้าและอาการตาแห้งได้ การปิดตาทำได้ง่ายมากๆ เพียงแค่ใช้ฝ่ามือของคุณปิดดวงตาเอาไว้สักพักหนึ่ง   นั่งในท่าที่สบายแต่หลังต้องตรง วางข้อศอกลงบนโต๊ะ หมอน หรือผ้าห่มเพื่อเพิ่มความสบาย ถูมือไปมาเพื่อเพิ่มความร้อนก่อนที่คุณจะทำการปิดตา การทำแบบนี้จะทำให้ดวงตารู้สึกสบายมากยิ่งขึ้น ใช้มือป้องดวงตาเอาไว้แล้วหลับตา วางมือลงบนตาทั้งสองข้าง แล้วหายใจตามปกติ ให้อยู่ในท่านี้ไว้สัก 5–10 นาที คุณอาจจะตั้งเวลาเอาไว้ก็ได้   ถ้าหลังจากนาฬิกาดังแล้วคุณรู้สึกสดชื่น นั่นหมายความว่าเวลานั้นเป็นเวลาที่พอเหมาะต่อการปิดตาด้วยฝ่ามือ ถ้าคุณยังไม่รู้สึกสดชื่น ให้เพิ่มเวลาทำอีก 5 นาทีแล้วสังเกตความเปลี่ยนแปลง
สร้างความแข็งแรงให้กับเปลือกตา. ฝึกการเพ่งสายตา. ยืดกล้ามเนื้อดวงตาบริเวณด้านข้างและตรงกลาง. ยืดกล้ามเนื้อแบบทแยง. วาดสัญลักษณ์อนันต์ (Infinity) ด้วยดวงตา. วาดวงกลมด้วยดวงตา. นวดดวงตา. กระพริบตาให้มากขึ้น. พักสายตา. ลองใช้วิธีปิดตาในการพักสายตา.
https://www.wikihow.com/Do-Yoga-Eye-Exercises https://www.wikihow.com/Do-Yoga-Eye-Exercises
Working Out the Eyes Relaxing the Eyes